laion/Wikipedia-Exotic huggingface dataset:
ხოსე მარია ვარგასი

ხოსე მარია ვარგასი (ესპ. José María Vargas; დ. 10 მარტი, 1786, ლა-გუაირა, ვენესუელა — გ. 13 ივლისი, 1854, ნიუ-იორკი, აშშ) — ვენესუელელი პოლიტიკური მოღვაწე. მედიკოსი, მეცნიერი, კარაკასის უნივერსიტეტის პროფესორი, მწერალი. ვენესუელის მე-4 პრეზიდენტი 1835–1836 წლებში. Doctor José María Vargas დაარქივებული 2005-10-29 საიტზე Wayback Machine. — Official biography. José María Vargas
ხოსე მარია კარენიო

ხოსე მარია კარენიო (ესპ. Jose Maria Carreño Blanco; დ. 19 მარტი, 1792, კუა, ვენესუელა — გ. 18 მაისი, 1849, კარაკასი, ვენესუელა) — ვენესუელელი პოლიტიკური და სამხედრო მოღვაწე. ვენესუელის პრეზიდენტი 1835 და 1837 წლებში. ხოსე მარია კარენიო იყო მესამე ხარისხის მასონი. General José María Carreño
პსვ (საფეხბურთო კლუბი)

პსვ (ნიდერლ. Philips Sport Vereniging, PSV – ფილიპსის სპორტული კავშირი) — ნიდერლანდების პროფესიონალური საფეხბურთო კლუბი ქალაქ ეინდჰოვენიდან. დაარსდა 1913 წლის 31 აგვისტოს. საშინაო შეხვედრებს გუნდი მართავს ფილიპსის სტადიონზე. ეს სტადიონი 35 000 მაყურებელს იტევს. პსვ არის იმ ჰოლანდიურ 3 კლუბს შორის, რომელთაც მოგებული აქვთ უეფა-ს ჩემპიონთა თასი (ჩემპიონთა ლიგა). 1988 წელს პსვ გახდა მეორე ჰოლანდიური კლუბი, "აიაქსის" შემდეგ, რომელმაც შეასრულა „ტრებლი“ და მოიგო ჩემპიონთა თასი, ჰოლანდიის ჩემპიონატი და ჰოლანდიის თასი. ერედივიზია (25): 928–29, 1934–35, 1950–51, 1962–63, 1974–75, 1975–76, 1977–78, 1985–86, 1986–87, 1987–88, 1988–89, 1990–91, 1991–92, 1996–97, 1999–00, 2000–01, 2002–03, 2004–05, 2005–06, 2006–07, 2007–08, 2014–15, 2015–16, 2017–18, 2023-24 ნიდერლანდების საფეხბურთო თასი (11): 1949–50, 1973–74, 1975–76, 1987–88, 1988–89, 1989–90, 1995–96, 2004–05, 2011–12, 2021/22, 2022/23 ნიდერლანდების საფეხბურთო სუპერთასი (10): 1992, 1996, 1997, 1998, 2000, 2001, 2003, 2008, 2012, 2015 უეფა-ს ჩემპიონთა თასი (1): 1987-1988 უეფა-ს თასი (1): 1977-1978|1978 ოფიციალური საიტი PSV formations at football-lineups.com PSV photos by Tvw PSVReport – Fansite (Dutch) PSVRss – PSV News (Dutch) პსვ Twitter-ზე ↑ დაარქივებული ასლი. დაარქივებულია ორიგინალიდან — 2013-07-19. ციტირების თარიღი: 2013-07-19.
ძვ. წ. 573

ვიკისაწყობში არის გვერდი თემაზე: ძვ. წ. 573 ნემეაში ნემეას თამაშები გაიხსნა
კატატუმბო

კატატუმბო (ესპ. Río Catatumbo) — მდინარე სამხრეთ ამერიკაში, კოლუმბიასა და ვენესუელაში. სათავეს იღებს კოლუმბიის ჩრდილო-აღმოსავლეთ ნაწილში (ნორტე-დე-სანტანდერის დეპარტამენტი). ერთვის მარაკაიბოს ტბას ვენესუელის ტერიტორიიდან. სიგრძე 500 კილომეტრი, აუზის ფართობი 22,317 კმ², რომელთაგან 16 626 კმ² კოლუმბიის ტერიტორიაზეა, დანარჩენი — ვენესუელაში. მდინარე იბადება აღმოსავლეთ კორდილიერას ჩრდილოეთ ნაწილში, ზღვის დონიდან 3850 მ სიმაღლეზე. კატატუმბოს გასწვრივ დასახლებულები არიან ხალხი — ბარები. მდინარე კატატუმბო უპირველეს ყოვლისა ცნობილია თავისი განთქმული ატმოსფერული მოვლენით, რომელიც ლიტერატურაში ცნობილია როგორც კატატუმბოს ელვა. აღნიშნული ფენომენი ფიქსირდება მდინარე კატატუმბოს შესართავთან, მარაკაიბოს ტბაში. ვენესუელის მდინარეების სია კატატუმბოს ელვა მდინარე კატატუმბო – ბრიტანიკა
კომპიუტერული პროგრამა

#include <stdio.h> int main() { printf("Hello world!\n"); return 0; } კომპიუტერული პროგრამა (ან უბრალოდ პროგრამა) — ბრძანებათა თანამიმდევრობა, რომლებიც უზრუნველყოფს გამომთვლელ მანქანაში (კომპიუტერში) რაიმე დავალების შესრულებისთვის საჭირო ოპერაციათა განხორციელების რიგს. კომპიუტერი ცენტრალური პროცესორის მეშვეობით ასრულებს პროგრამის ბრძანებებს. პროგრამას აქვს გაშვებადი სახე, ანუ პროცესორი მას იყენებს პირდაპირ, რათა შეასრულოს ინსტრუქციები. იგივე პროგრამა შეიძლება იყოს ადამიანისთვის აღქმად ფორმაში, რომელსაც პროგრამის კოდი (ან სორს კოდი) ეწოდება. ზოგადად გაშვებადი ფაილი იქმნება პროგრამის კოდიდან (იხ. კომპილირება). პროგრამას ქმნის პროგრამისტი პროგრამირების ენის დახმარებით. პროგრამა გარდა გაშვებადი ფაილისა შეიძლება მოქმედებაში მოვიდეს ინტერპრეტატორის გამოყენებითაც; ამ დროს პროგრამის კოდის გადაყვანა საჭირო აღარაა. ↑ ქართული საბჭოთა ენციკლოპედია, ტ. 8, თბ., 1984. — გვ. 194.
კატატუმბოს ელვა

კატატუმბოს ელვა (ესპ. Relámpago del Catatumbo) — ბუნებრივი მოვლენა, რომელიც წარმოიქმნება მდინარე კატატუმბოს შესართავთან, მარაკაიბოს ტბაში. ფენომენი გამოიხატება ზედაპირიდან დაახლოებით 5 კმ-ის სიმაღლეზე წარმოქმნილი ელვარებით, რომელსაც აკუსტიკური ეფექტები არ მოყვება. ელვა ჩნდება ღამით (წელიწადში 140–160 დღე), სადაც განმუხტვა გრძელდება 10 საათის განმავლობაში. ჯამში გამოდის დაახლოებით 1,2 მლნ. განმუხტვა წელიწადში. კატატუმბოს ელვა შეინიშნება დაახლოებით 400 კმ-ის მანძილზე. ელვარებას ნავიგაციისთვისაც იყენებდნენ, რის გამოც იგი ცნობილია ასევე როგორც „კატატუმბოს შუქურა“. საინტერესოა, რომ 2010 წელს ელვა იანვრიდან აპრილის ჩათვლით არ შეინიშნებოდა, რაც სავარაუდოდ გვალვიანობით იყო განპირობებული. მიიჩნევა, რომ კატატუმბოს ელვა არის მსოფლიოს უდიდესი ცალკეული ოზონის ტროპოსფერული ნაწილის გენერატორი. კატატუმბო Storm Chaser George Kourounis Investigates the Catatumbo Lightning Phenomenon An Everlasting Lightning Storm ↑ Fogonazos: Catatumbo, the everlasting storm. Fogonazos.blogspot.com. ციტირების თარიღი: 2010-07-27. ↑ 2.0 2.1 Fire in the Sky. დაარქივებულია ორიგინალიდან — 2011-07-21. ციტირების თარიღი: 2008-08-14. ↑ Catatumbo Lightning. Wondermondo.
ხუან ვისენტე გომესი

ხუან ვისენტე გომესი (ესპ. Juan Vicente Gómez Chacón; დ. 24 ივლისი, 1857, ლა-მულერა, ვენესუელა — გ. 17 დეკემბერი, 1935, მარაკაი, ვენესუელა) — ვენესუელელი პოლიტიკური და სამხედრო მოღვაწე. ვენესუელის სამგზის პრეზიდენტი 1908–1935 წლებში. დაიბადა ღარიბი ინდიელის ოჯახში. მსახურობდა არმიაში. ხელისუფლებაში მოვიდა სამხედრო გადატრიალების შედეგად. 1909 წელს მიიღო ახალი კონსტიტუცია და 1910 წელს გახდა ქვეყნის პრეზიდენტი. ვიკისაწყობში არის გვერდი თემაზე: ხუან ვისენტე გომესი Biography at infoplease.com დაარქივებული 2012-07-16 საიტზე Wayback Machine. Venezuela – A Century of Caudillismo
ძვ. წ. 550

ვიკისაწყობში არის გვერდი თემაზე: ძვ. წ. 550 ეპიქარმე — ბერძენი პოეტი (გ. ძვ. წ. 460)
ქებაანი

ქებაანი — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში, კავთისხევის თემში. მდებარეობს მდინარე მტკვრის მარჯვენა მხარეს. ზღვის დონიდან 520 მეტრზე, კასპიდან დაშორებულია 5 კილომეტრით. 2014 წლის აღწერის მონაცემებით სოფელში ცხოვრობს 7 ადამიანი. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ Ethnic composition of Georgia 2014 ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ძვ. წ. 539

ვიკისაწყობში არის გვერდი თემაზე: ძვ. წ. 539 ბაბილონი დაიპყრო კიროს დიდმა, სპარსეთის მეფემ
კარლოს სოუბლეტე

კარლოს სოუბლეტე (ესპ. Carlos Soublette; დ. 15 დეკემბერი, 1789, ლა-გუაირა, ვენესუელა — გ. 11 თებერვალი, 1870, კარაკასი, ვენესუელა) — ვენესუელელი პოლიტიკური მოღვაწე. ვენესუელის ორგზის პრეზიდენტი. ქვეყნის საგარეო საქმეთა მინისტრი 1858-1859 წწ. დამოუკიდებლობისათვის ომის გმირი. კარლოს სოუბლეტეს ოფიციალური ბიოგრაფია დაარქივებული 2011-07-16 საიტზე Wayback Machine. კარლოს სოუბლეტე
ანდრეს ნარვარტე

ანდრეს ნარვარტე (ესპ. Andrés Narvarte; დ. 1781, ლა-გუაირა, ვენესუელა — გ. 31 მარტი, 1853, კარაკასი, ვენესუელა) — ვენესუელელი პოლიტიკური მოღვაწე. ვენესუელის ორგზის პრეზიდენტი და ვიცე-პრეზიდენტი. განათლებით ადვოკატი. კარაკასის უნივერსიტეტის დოქტორი სამოქალაქო უფლებების სფეროში. 1813-1814 წლებში ტრუხილიოს შტატის გუბერნატორი. ანდრეს ნარვარტეს ოფიციალური ბიოგრაფია დაარქივებული 2011-07-16 საიტზე Wayback Machine.
გილერმო ვილიეგასი

გილერმო ვილიეგასი (ესპ. Guillermo Villegas; დ. 1823, ვალენსია, ვენესუელა — გ. 21 მარტი, 1907, იქვე ) — ვენესუელელი პოლიტიკური მოღვაწე. ვენესუელის სამგზის პრეზიდენტის მოვალეობის შემსრულებელი 1868–1869, 1870 და 1892 წლებში. ვენესუელის ორგზის საგარეო საქმეთა მინისტრი 1863–1864 და 1868–1869 წლებში. Guillermo Tell Villegas Biography of the Foreign Affairs Ministry დაარქივებული 2008-12-16 საიტზე Wayback Machine.
ძვ. წ. 537

ვიკისაწყობში არის გვერდი თემაზე: ძვ. წ. 537 ბაბილონში გადასახლებულ ებრაელებს სამშობლოში დაბრუნების უფლება მიეცათ
მარაკაიბოს ტბა

მარაკაიბოს ტბა (ესპ. Lago de Maracaibo) — მარილიანი ყურე ვენესუელაში, ვენესუელის ყურის (კარიბის ზღვა) სამხრეთით, რომელთანაც შეერთებულია წყალმარჩხი სრუტით. მდებარეობს დასავლეთით — სიერა-დე-პერიხის და აღმოსავლეთით — კორდილიერა-მერიდის ქედების მთათაშუა ქვაბულში. ტბის სამხრეთ ნაწილში წყალი მტკნარია, ჩრდილოეთში — მომლაშო. მარაკაიბოს ნაპირები დაბალია და დაჭაობებული. საზრდოობს მრავალრიცხოვანი მდინარეებით, რომელთაგან უდიდესია კატატუმბო. მარაკაიბო ჩვეულებრივ განიხილება როგორც ტბა, და არა ყურე ან ლაგუნა. ფართობი 13,210 კმ². მოცულობა 280 კმ³. გეოლოგიური მონაცემების საფუძველზე ცნობილია, რომ მარაკაიბო წარსულში ტბას წარმოადგენდა, რომლის ქვაბულის ასაკი ერთ-ერთი უძველესია მსოფლიოში (მარაკაიბოს ასაკი განისაზღვრება 20-36 მლნ. წლით). საპორტო ქალაქების მარაკაიბოსა და კაბიმასისთვის ტბა წარმოადგენს სავაჭრო გემების მთავარ მარშრუტს. მარაკაიბოს აუზში არის ნავთობის დიდი მარაგი, რითაც ტბას ეკონომიკური თვალსაზრისით ვენესუელის ერთ-ერთ უმნიშვნელოვანეს ცენტრად აქცევს. მარაკაიბოს ტბაში მდებარეობს გენერალ რაფაელ ურდანეტას სახელობის ხიდი, რომელიც მარაკაიბოს აკავშირებს ქვეყნის დანარჩენ დიდ ნაწილთან. მდინარე კატატუმბოს შესართავთან, მარაკაიბოს ტბაში წარმოიქმნება ატმოსფერული ფენომენი — კატატუმბოს ელვა. სანაპიროზე გაშენებულია ქალაქები: მარაკაიბო, კაბიმასი, სიუდად-ოხედა და სხვა. ევროპელთაგან პირველმა მარაკაიბოს ტბა მოინახულა ალონსო დე ოხედამ 1499 წელს. 1529 წელს ტბის დასავლეთ სანაპიროსთან დაარსდა ქალაქი მარაკაიბო. 1821 წელს ტბასთან გაიმართა ბრძოლა, რომელმაც დიდი როლი ითამაშა ქვეყნის დამოუკიდებლობის მოპოვების საქმეში. ნავთობის წარმოება დაიწყო 1914 წელს პატარა ჭაბურღილებით, რომელიც გაითხარა კომპანია „Bataafsche Petroleum Maatschappij“-ის მიერ. 1964 წლის 6 აპრილს 236 000 ბარელის ტევადობის დატვირთულმა სუპერტანკერმა „Esso Maracaibo“ გენერალ რაფაელ ურდანეტას სახელობის ხიდთან ავარია განიცადა. ტანკერი ხიდს შეეჯახა, რომლის შედეგად ჩამოიქცა ხიდის 259 მეტრიანი სექცია. ტანკერს სერიოზული დაზიანება არ მიუღია. სამაგიეროდ დაზიანდა ხიდი. 2004 წლის მონაცემებით ტბის ზედაპირის 18% დაფარულია წყლის პერით. ვენესუელის ტბების სია კატატუმბოს ელვა (ინგლისური)Guide of Maracaibo, Venezuela დაარქივებული 2018-10-14 საიტზე Wayback Machine. (ესპანური) Guida di Maracaibo, Stato Zulia, Venezuela დაარქივებული 2018-10-14 საიტზე Wayback Machine. (ესპანური) Lenteja verde Sp დაარქივებული 2007-10-12 საიტზე Wayback Machine. (ესპანური) Instituto para la Conservación del Lago de Maracaibo დაარქივებული 2018-08-15 საიტზე Wayback Machine. (ესპანური) Comisión del Lago დაარქივებული 2007-06-25 საიტზე Wayback Machine. (ესპანური) Imagen satelital ↑ DEME: Lake Maracaibo ↑ The Compass of Sigma Gamma Epsilon (1939:184) ↑ Ralph Alexander Liddle (1946:24) The Geology of Venezuela and Trinidad‎ ↑ Kenneth Knight Landes (1951:535) Petroleum Geology ↑ Lake Profile: Maracaibo. LakeNet. ↑ 6.0 6.1 Maracaibo, Lake დაარქივებული 2006-12-21 საიტზე Wayback Machine. . The Columbia Encyclopedia, Sixth Edition.
ძვ. წ. 536

ვიკისაწყობში არის გვერდი თემაზე: ძვ. წ. 536 ტრადიციისამებრ ბიბლიურ დანიელ წინასწარმეტყველის ანგელოზი მოევლინა
პრეამბულა

პრეამბულა (ლათ. Praeambulus — წინამავალი, წინამორბედი; ფრანგ. Préambule — წინათქმა) — რაიმე მნიშვნელოვანი აქტის, საერთაშორისო შეთანხმების, ხელშეკრულების, დეკლარაციის შესავალი ნაწილი, რომელშიც ჩამოყალიბებულია აქტის მიღების მიზეზები, მისი ძირითადი პრინციპები და მთავარი მიზნები. როგორც წესი, პრეამბულას არ აქვს იურიდიული ძალა. საქართველოს მოქალაქენი, რომელთა ურყევი ნებაა დავამკვიდროთ დემოკრატიული საზოგადოებრივი წესწყობილება, ეკონომიკური თავისუფლება, სოციალური და სამართლებრივი სახელმწიფო, უზრუნველვყოთ ადამიანის საყოველთაოდ აღიარებული უფლებანი და თავისუფლებანი, განვამტკიცოთ სახელმწიფოებრივი დამოუკიდებლობა და სხვა ხალხებთან მშვიდობიანი ურთიერთობა, ქართველი ერის მრავალსაუკუნოვანი სახელმწიფოებრიობის ტრადიციებსა და საქართველოს 1921 წლის კონსტიტუციის ისტორიულ-სამართლებრივ მემკვიდრეობაზე დაყრდნობით ღვთისა და ერის წინაშე ვაცხადებთ ამ კონსტიტუციას. პრეამბულა, საქართველოს პარლამენტის ეროვნული ბიბლიოთეკა. ↑ პრეამბულა. საქართველოს პარლამენტის ეროვნული ბიბლიოთეკა.
სულია

სულია (ესპ. Río Zulia) — მდინარე ვენესუელასა და კოლუმბიაში. მიედინება ნორტე-დე-სანტანდერის პროვინციასა და სულიის შტატიის ტერიტორიებზე. ერთვის მდინარე კატატუმბოს. მიეკუთვნება მარაკაიბოს ტბის აუზსს. წარმოადგენს მცირე საერთაშორისო საზღვარს სახელმწიფოებს კოლუმბიასა და ვენესუელას შორის. სათავე აქვს აღმოსავლეთ ანდების მთებში, ზღვის დონიდან 4220 მ სიმაღლეზე. სიგრძე 310 კილომეტრი. აუზის ფართობი 3 484 კმ². აქვს რამდენიმე მნიშვნელოვანი შენაკადი. წყლით ამარაგებს ქალაქ კუკუტას. ვენესუელის მდინარეების სია კოლუმბიის მდინარეების სია ქალაქ კუკუტას ჰიდროგრაფია მდინარე სულიას რუკა ↑ Véase el artículo «Nitrógeno y fósforo totales de los ríos tributarios al sistema lago de Maracaibo, Venezuela», de Zulay Rivas y otros, disponible en: [1].
ფერენცვაროში (საფეხბურთო კლუბი)

ფერენცვაროში (უნგრ. Ferencvárosi) — უნგრეთის ყველაზე ტიტულოვანი და პოპულარული საფეხბურთო კლუბი. დაარსდა 1899 წელს ბუდაპეშტში. კლუბის ისტორიაში ყველაზე დიდი მიღწევა იყო 1965 წელს ბაზრობათა თასის მოგება, როდესაც ფინალში ტურინის „იუვენტუსი“ დაამარცხა. ოფიციალური საიტი (უნგრული) ფერენცვაროშის ულტრასები, ფოტო და ვიდეო (უნგრული) ფერენცვაროშის ფანების ვიდეობლოგი (ინგლისური) Soccerway პროფილი (ინგლისური)
ძვ. წ. 528

ვიკისაწყობში არის გვერდი თემაზე: ძვ. წ. 528 გაუთამა ბუდამ ინდოეთში დაიწყო ახალი რელიგიის ბუდიზმის ქადაგება
მუს კოდექსი

მუს კოდექსი — ჯოუს ეპოქის ჩინეთის სისხლის სამართლის ნორმათა კრებული. მიეწერება ძვ. წელთაღიცხვის 10-ე საუკუნის ნახევრად ლეგენდარულ მეფე მუს. შეიცავდა 3000-მდე მუხლს. ითვალისწინებდა სიკვდილით დასჯასა და გამახეიბრებელ სასჯელებს. განასხვავებდა განზრახ და გაუფრთხილებელ დანაშაულს. კოდექსის წყარო იყო ჩვეულებითი სამართალი. ↑ ქართული საბჭოთა ენციკლოპედია, ტ. 7, თბ., 1984. — გვ. 209.
ძვ. წ. 522

ვიკისაწყობში არის გვერდი თემაზე: ძვ. წ. 522 ბაბილონში სპარსთა მმართველობის წინააღმდეგ აჯანყება აქემენიდების იმპერიაში ბარდია გამეფდა. კამბისე II — სპარსეთის მეფე. ბარდია — სპარსეთის მეფე.
საბოკუჩავო

საბოკუჩავო — სოფელი დასავლეთ საქართველოში, სამეგრელო-ზემო სვანეთის მხარის აბაშის მუნიციპალიტეტში, ნორიოს თემში. მდებარეობს ოდიშის დაბლობზე, მდინარე აბაშის მარცხენა ნაპირას. ზღვის დონიდან 16 მეტრზე. ქალაქ აბაშიდან დაშორებულია 3 კილომეტრით. 2014 წლის აღწერის მონაცემებით სოფელში ცხოვრობს 223 ადამიანი. ქართული საბჭოთა ენციკლოპედია, ტ. 8, თბ., 1984. — გვ. 566. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ 2.0 2.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
საგვაზავო

საგვაზავო — სოფელი დასავლეთ საქართველოში, სამეგრელო-ზემო სვანეთის მხარის აბაშის მუნიციპალიტეტში, ნორიოს თემში. მდებარეობს ოდიშის დაბლობზე, მდინარე აბაშის მარცხენა ნაპირას. ზღვის დონიდან 16 მეტრზე. ქალაქ აბაშიდან დაშორებულია 3 კილომეტრით. 2014 წლის აღწერის მონაცემებით სოფელში ცხოვრობს 445 ადამიანი. ქართული საბჭოთა ენციკლოპედია, ტ. 8, თბ., 1984. — გვ. 613. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ 2.0 2.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
სამიქაო

სამიქაო — სოფელი დასავლეთ საქართველოში, სამეგრელო-ზემო სვანეთის მხარის აბაშის მუნიციპალიტეტში, თემის ცენტრი (სოფლები: სამიქაო, მაიდანი). მდებარეობს ოდიშის დაბლობზე, მდინარე ცხენისწყლის მარჯვენა მხარეს. ზღვის დონიდან 50 მეტრზე. ქალაქ აბაშიდან დაშორებულია 12 კილომეტრით. 2014 წლის აღწერის მონაცემებით სოფელში ცხოვრობს 549 ადამიანი. ქართული საბჭოთა ენციკლოპედია, ტ. 9, თბ., 1985. — გვ. 15. ↑ 1.0 1.1 1.2 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ძვ. წ. 521

ვიკისაწყობში არის გვერდი თემაზე: ძვ. წ. 521 ბაბილონში სპარსთა მმართველობის წინააღმდეგ აჯანყების ჩახშობა
სუჯუნა

სუჯუნა — სოფელი საქართველოში, სამეგრელო-ზემო სვანეთის მხარის აბაშის მუნიციპალიტეტში, თემის ცენტრი (სოფლები: სუჯუნა, ეწერი, წალიკარი). მდებარეობს ოდიშის დაბლობზე, მდინარე აბაშის ნაპირას. ზღვის დონიდან 15 მეტრზე. ქალაქ აბაშიდან დაშორებულია 6 კილომეტრით. 1796 წელს სუჯუნაში ეკლესია ააშენა ანტონ ცაგარელ-ჭყონდიდელმა. სუჯუნა იყო ჭყონდიდელი ეპისკოპოსების საზამთრო რეზიდენცია და პირველი დაბა სამეგრელოში. 1858-1930 წლებში სუჯუნა იყო საბოქაულოს ცენტრი. 1870 წელს აბაშაში რკინიგზის სადგურის გახსნის შემდეგ სუჯუნა ცოტა დაქვეითდა. 1897 წელს სოფელში გაიხსნა სამკითხველო. 1913-1915 წლებში სუჯუნის ორკლასიან სკოლაში ასწავლიდა ილია სიხარულიძე. სუჯუნა საბოლოოდ დაქვეითდა 1930 წელს, როცა სუჯუნას საბოქაულოს ბაზაზე შეიქმნა აბაშის რაიონი, რომლის ცენტრად გამოცხადდა დაბა აბაშა. 2014 წლის აღწერის მონაცემებით სოფელში ცხოვრობს 1117 ადამიანი. სუჯუნა ადგილობრივთა ხალხური ეტიმოლოგიით დამდგარ წყალს ნიშნავს: სუ–წყალი, ჯუნა–დამდგარი. სუჯუნის წმინდა გიორგის ეკლესია აკაკი ხოშტარიას სასახლე სინაგოგა - XIX საუკუნე ქართული საბჭოთა ენციკლოპედია, ტ. 9, თბ., 1985. — გვ. 617. ნოდია ლ., სუჯუნა, თბ., 2010 სუჯუნა // saunje.ge ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ 2.0 2.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019. ↑ ცნობის ფურცელი N564, 21 ივნისი 1898 – გვ. 3-4 ↑ სუჯუნა // saunje.ge
სეფიეთი

სეფიეთი — სოფელი საქართველოში, სამეგრელო-ზემო სვანეთის მხარის აბაშის მუნიციპალიტეტში. მდებარეობს ოდიშის დაბლობზე, მდინარე აბაშის მარცხენა მხარეს. ზღვის დონიდან 50 მეტრზე. ქალაქ აბაშიდან დაშორებულია 12 კილომეტრით. საბჭოთა პერიოდში განვითარებული იყო მეცხოველეობა. 2014 წლის აღწერის მონაცემებით სოფელში ცხოვრობს 877 ადამიანი. სეფიეთის განძი სეფიეთის ტაძარი ქართული საბჭოთა ენციკლოპედია, ტ. 9, თბ., 1985. — გვ. 304. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ტყვირი

ტყვირი — სოფელი საქართველოში, სამეგრელო-ზემო სვანეთის მხარის აბაშის მუნიციპალიტეტში, თემის ცენტრი (სოფლები: ტყვირი, ცილორი). მდებარეობს ოდიშის დაბლობზე, მდინარე ნოღელის (რიონის მარჯვენა შენაკადი) მარცხენა ნაპირას. ზღვის დონიდან 17 მეტრზე. ქალაქ აბაშიდან დაშორებულია 6 კილომეტრით, ქოლობნიდან (უახლოესი რკინიგზის სადგური) 1,5 კილომეტრით. ტყვირი არსებობდა VII-VIII საუკუნიდან. ტყვირი შედიოდა ჭილაძეების სათავადოში. 2014 წლის აღწერის მონაცემებით სოფელში ცხოვრობს 524 ადამიანი. ტყვირის ეკლესია ქართული საბჭოთა ენციკლოპედია, ტ. 10, თბ., 1986. — გვ. 88. ↑ 1.0 1.1 1.2 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ გაუწყინარის ისტორია და თანამედროვეობა ↑ ე. გვენეტაძე, გ. გაგუა „საჯავახოს მხარე“ „პარალელი“ N5, გვ. 217 — თბილისი, 2013 წ. ISSN 0235-8417 ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ქვიშანჭალა

ქვიშანჭალა (ყოფილი ორპირი) — სოფელი საქართველოში, სამეგრელო-ზემო სვანეთის მხარის აბაშის მუნიციპალიტეტში, პირველი მაისის თემში. მდებარეობს ოდიშის დაბლობზე, მდინარე ცხენისწყლის მარცხენა ნაპირას. ზღვის დონიდან 20 მეტრზე. ქალაქ აბაშიდან დაშორებულია 12 კილომეტრით. სოფლის ძველი სახელწოდებაა ორპირი. შედიოდა ჭილაძეების სათავადოში. სოფელში გადაღებულია კინოფილმ „ნერგების“ ერთი ეპიზოდი. 2011 წელს სოფელში აშენდა წმინდა გიორგის სახელობის ეკლესია. 2014 წლის აღწერის მონაცემებით სოფელში ცხოვრობს 116 ადამიანი. ქართული საბჭოთა ენციკლოპედია, ტ. 10, თბ., 1986. — გვ. 523. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ 2.0 2.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019. ↑ ე. გვენეტაძე, გ. გაგუა „საჯავახოს მხარე“ „პარალელი“ N5, გვ. 217 — თბილისი, 2013 წ. ISSN 0235-8417 ↑ გაუწყინარის ისტორია და თანამედროვეობა
ამფიოქსუსი

ამფიოქსუსი (Branchiostoma lanceolatum) — ცხოველი უქალოების ქვეტიპისა. ნახევრად გამჭვირვალე, 5-8 სმ-მდე სიგრძის სხეული აქვს. თავის ნაწილი სხეულისაგან არ არის გამოყოფილი. მუცლის მხარეზე ორი მეტაპლევრული ნაოჭი აქვს, საღერძე ჩონჩხად - ქორდა. ცენტრალური ნერვული სისტემა პრიმიტიული აგებულებისაა. ნერვული მილის წინა ნაწილში სინათლის შემგრძნობი უჯრედები - ჰესეს თვალუკებია განლაგებული. პირის ხვრელი ძაფისებრი მორჩილებით შემოვლებულ ძაბრის ფსკერზე აქვს. წაგრძელებული ნაწლავი დიფერენცირებული არ არის. სისხლის მიმოქცევის სისტემა წარმოდგენილია არტერიებითა და ვენებით. გული არ აქვს. სისხლი უფერულია. გამომყოფი ორგანოები ნეფრიდიებია. ამფიოქსუსი განსხვავებულსქესიანია. სასქესო ჯირკვლები - გონადები 26 წყვილამდე აქვს. ვითარდება მეტამორზით. იკვებება მიკროსკოპული ორგანიზმებით. გვხვდება ზომიერი და თბილი სარტყლების ზღვებში, შავ ზღვაში (სევასტოპოლსა და ნოვოროსიისკთან). ამფიოქსუსის ემბრიონული განვითარება ადასტურებს ნათესაურ კავშირს, ერთი მხრით, გარსიანებთან, მეორე მხრით, ხერხემლიანებთან. ქსე, ტ. 1, გვ. 414, თბ., 1975
ქოლობანი

ქოლობანი — სოფელი საქართველოში, სამეგრელო-ზემო სვანეთის მხარის აბაშის მუნიციპალიტეტში, თემის ცენტრი (სოფლები: ქოლობანი, ბულვანი, გუგუნაყათი). მდებარეობს ოდიშის დაბლობზე, მდინარე ნოღელის (რიონის მარჯვენა შენაკადი) მარცხენა ნაპირას. ზღვის დონიდან 25 მეტრზე. ქალაქ აბაშიდან დაშორებულია 7 კილომეტრით. შედიოდა ჭილაძეების სათავადოში. 2014 წლის აღწერის მონაცემებით სოფელში ცხოვრობს 600 ადამიანი. ქართული საბჭოთა ენციკლოპედია, ტ. 10, თბ., 1986. — გვ. 547. ↑ 1.0 1.1 1.2 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ ე. გვენეტაძე, გ. გაგუა „საჯავახოს მხარე“ „პარალელი“ N5, გვ. 217 — თბილისი, 2013 წ. ISSN 0235-8417 ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ცილორი

ცილორი — სოფელი საქართველოში, სამეგრელო-ზემო სვანეთის მხარის აბაშის მუნიციპალიტეტში, ტყვირის თემში. მდებარეობს ოდიშის დაბლობზე, მდინარე ნოღელის (რიონის მარჯვენა შენაკადი) მარცხენა ნაპირას. ზღვის დონიდან 14 მეტრზე. ქალაქ აბაშიდან დაშორებულია 6,5 კილომეტრით. XIX საუკუნის დასაწყისში შედიოდა საჭილაოს სამოურავოში. 2014 წლის აღწერის მონაცემებით სოფელში ცხოვრობს 398 ადამიანი. ქართული საბჭოთა ენციკლოპედია, ტ. 11, თბ., 1987. — გვ. 218. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ 2.0 2.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ავთანდილ გიორგაძე

ავთანდილ გიორგაძე (დ. 1952, ჩოხატაურის რაიონი — გ. 1993) — ქართველი მორაგბე. 1976-1982 წლებში იყო სსრკ ნაკრების წევრი და გუნდის კაპიტანი. იგი სსრკ-ის ნაკრების შემადგენლობაში „სოცინდუსტრიის“ საერთაშორისო ტურნირის თასის ორგზის მფლობელია. სპორტული კარიერის დასასრულს, გარდაცვალებამდე, იგი იყო ჩოხატაურის „ჯანის“ მწვრთნელი. „ჯანი“ მისი მწვრთნელობის პერიოდში მე-3 ადგილისა და ბრინჯაოს მედლის მფლობელი გახდა. ავთანდილ გიორგაძე 4-ჯერ დაასახელეს საუკეთესო საბჭოთა მორაგბედ. „სპარტაკი“ — ამიერკავკასიის მორაგბეთა ტურნირის გამარჯვებული; საქართველოს პირველობის პრიზიორი; სომხეთის ღია პირველობის ჩემპიონი; საზოგადოება "სპარტაკის" საკავშირო პირველობების პრიზიორი; „ლოკომოტივი“ — 1972, 1978, 1981 წლებში. საკავშირო ჩემპიონატის ბრინჯაოს მედლების მფლობელი; 1978 წ. სსრკ-ის თასის მფლობელი; 1972-1977 წლებში საქართველოს ჩემპიონატის ოქროს მედლების მფლობელი. „აია“ — 1987, 1988, 1989 წლებში საკავშირო ჩემპიონატის ოქროს მედლების მფლობელი; 1984 წელი სსრკ-ის ჩემპიონატის ვერცხლის მედლის მფლობელი; 1985 წელი სსრკ-ის ჩემპიონატის ბრინჯაოს მედლის მფლობელი; 1987, 1990 წლებში სსრკ-ის თასის მფლობელი; 1990-1991 წლებში საქართველოს ჩემპიონატის ოქროს მედლების მფლობელი. ქართული რაგბის სათავეებთან, თბ., 2000 ქართული რაგბის ვარსკლავები - ავთანდილ გიორგაძე, 1999